rlitschk/wikidir huggingface dataset:
Arnold Alois Schwarzenegger (* 30. Juli 1947 in Thoi, Steiamork, Östareich) war vo Oktoba 2003 bis in Jenna 2011 da 38. Guvernär vo Kalifornien (Vaeinigte Stootn). Bis zu seina politischn Karrier isa a intanazional bekonnta Füimschauspiela gwesn, der vur oim durch de Terminatorfüm bekaunnt woan is. Ana vo seine berühmtesten Sprüch is: I'll be back! (boarisch: I kumm wieda!) Er is aa vüi Joar da intanazional erfuigreichste Bodibüda gweisn, u. a. a 7-focha Moasta Olympia. Da Schwarzenegger bsitzt sowui die östareichische Stootsbürgaschoft ois a (seid 1983) de US-amerikanische und lebt deazeit in Chatsworth (des is a Stodtei vo Los Angales).
Da Groaßglockner is mit a Hächn vo 3.798 m da hechste Berg vo Östareich. Er liegt auf da Grenz zwischn Kärnten und Osttiroi und is da hechste Gipfe vo da Glocknergruppn, de a Gebirgsgruppn entlang vom Hauptkamm vo de Hohen Tauern is. Da Gipfe selba liegt auf'm Glocknerkamm, der vom Hauptkamm noch Siidn abzweigt. Am Fuaß vom Groaßglockner liegt de Pasterzn, da greßte Ferner vo de Ostalpn. Da charakteristische pyramidenförmige Gipfe besteht aus zwoa Erhebungen, am Groaßglockner und am Kloaglockner (3.770 m), de durch de „Obere Glocknerschartn“ (3.766 m), die höchstglenge Schartn in ganz Östareich trennt sand. 1799 san easchte Versuche gscheitert, an Groaßglockner zum bsteignn. Im Summa 1800 is vom Franz-Xaver Salm-Reifferscheid, Fürstbischof vo Gurk, a zwoate Expedition zsammgstellt worn: 62 Personen, darunta 47 Bergführa ham teilgnumma. Eigens für des Untanehmen is de oide Salmhüttn auf 2.750 m ois Untastand erricht worn. Am 28. Juli 1800 san de Briada Martin und Sepp Klotz, zwei Zimmara und da Döllacha Pfarra Horasch üba de Hohenwartschartn auf'n Gipfe kemma. Zua Glocknerschartn führt aa a direkta Anstieg von da Pasterzn: de Pallavicini-Rinn. Alfred Markgraf von Pallavicini hot 1876 mit drei Führa aus Heiligenbluat de easchte Durchsteigung gschafft. Eascht 25 Joar spada is sie
Koordinaten fehlen! Hilf mit. pd1 Da Watzmo is as zentrale Beagmassiv in de Berchtsgoana Oipn. Er liegt im Siidostn vo Obabayern im Nationalpaak Berchtsgoan in de Gmoana Ramsau und Scheenau am Kenigssää. As bekannte Massiv hod sein Kuiminationspunkt in da Watzmo-Middlspitzn, de wo mit iare 2713 m Hächn aa da hächste Punkt vom Berchtesgoana Land is. Vo da bekanntn Osicht vo Berchtesgoan aus, midm „Groußen Watzmo“ rechts und am „Kloan Watzmo“ (Watzmoweibi) zua Linkn, dazwischn de Watzmo-Kinda, kimt de Watzmosogn. De Watzmo-Ostwand guit ois de hächste Wand vo de Ostoipn. Iwan Watzmograt is de Mittelspitzn (2713 m, Hauptgipfe vom Watzmo) mit da Sidspitzn (2712 m, friara aa: Schönfeldspitzn) und am Hocheck (2651 m) verbundn. Obgseng vo dene drei dominierenden Erhebunga san vor allem da Kloane Watzmo („Watzmoweibi“, 2307 m) und de Watzmokinda bekannt. Da Watzmo is noch de Gipfen vom Hochkenigstock (bis 2941 m) de hächste Erhebung vo de Berchtsgoana Oipn, de wo zu de närdlichn Koichoipn zejn. Da Zuagang erfoigt meist vo Nordn, vom Ramsauer Ortstoal Wimbachbruckn oder aus da Hinterschenau vom Parkblotz Hammerstiel iba as Watzmohaus (1928 m). Ramsau bzw. Schönau lieng ois Talorte iba 2000 Hächnmeta untam Gipfe – damit woast da Watzmo fia de Ostoipn a
Da politische Bezirk Seiger Hons is deckungsgleich mim Pongau, oan vo d'fymbf Gai vam Soizburga Lond. Da Sejm lijgg zwischn am Pinzgau (an Westen), Berchtsgoana Lond z'Boarn (Nordwesten), am Lungau (an Sydosten), Bezirk Spitoi in Kernten (Sidn), am Tennengau (an Norn) sowia da Politischen Expositur Grebming an Bezirk Liazen in da Steiermork (Osten), mitten a d'Oipm. D'Bezirkshauptmooschouft is in da Bezirkshauptstoud Seiger Hons unterbroucht. Da Nom Pongau (Pongawi) is umara 750 und 788 in Urkundn daweent wourn. Vom 13. Jourhundeascht bis zan Jour 1803 is a in da Herrschoft vam Erzstift Soizburg gween. Nouchdem da Pongau fia kurschze Zeid vo Boarn annektirscht gween is, is a 1816 kurschzum mid Soizburg za Östareich kemma. Mid da Daschoffung va an oaganan Kronlond Soizburg 1848 is a Londesvafossung aussagem wourn, dia aa d'Noireeglung vo da Londesvawoitung und de Eifiarung vo da Gmoaordnung midsich broucht houd. D'Bezirkshauptmooschouft is vo 1850 bis 1867 in Werfen unterbroucht gween und is eascht 1867 nouch Seiger Hons kemma. Oie Eiwonerzoin Stond: 1. Jenna 2016, Hochdeitsche Bezeichnung vo d'Erschter in Klommern Da Pongau gliadeascht se in 25 Gmoaner, doudrunter sand droi Steed, sijm Morktgmoaner und 15 Gmoaner. Hauptartike: Liachtenstoaklomm D'Klomm is netta just a pour km vam Zentrum va
Bejgien offiziäi Kinigreich Bejgien (holl.: Koninkrijk België, franz.: Royaume de Belgique) is a fedaral organisirschte parlamentarische Monarchie in Westeiropa, houd uma 10,5 Millionan Einwohna und is 30.528 km² gross und is a Mitglied vo da Eiropäischn Union. Es grenzt an Holland, Deitschland, Luxnbuag, Frankreich und an de Nordsee. Mid Holland und Luxnbuag zomm bijdt Bejgien de Beneluxstootn. Seid da Unobhängigkeit vo 1830 und da Vafossungsgewung vo 1831 is Bejgien a parlamentarische Monarchie. De flämische Beväikarung im Noadn, da franzesische Sidn mid na Minderheit in da Haptstod Brissl und a kloane deitschsprouchige Beväikarung an Ostn bijdn an ohoitaschtn Konflikthead, dem wous seid de 1970er Jou durch a Denzentroiisirung vo da Stoutsorganisazion und 1993 durch de Umwondlung in an Bundesstout zan begegnan vasuacht woun is. Denneascht homd owa de gengsätzlichn Intressn vo de Vatreta vo de boadn grossn Beväikarungsgruppm (Sprouchgruppm gnonnt) weiderhi de bäigische Politik prägt und beeiflusst. Da Bundesstout Bejgien is in droi Gmoaschouftn (de flämische, franzesische und de deitsche Gmoaschouft) sowia in droi Regionan (Flandern, Wallonien und de Region Brissl-Hauptstod) eitoaet. Bejgien is a Grindungsmidgliad vo da Eiropäischn Wiatschoftsgmoaschoft (EWG), da heiting Eiropäischn Union (EU), vo dera de wichtigstn Instituziona in da Hauptstoud Brissl eanan Sitz homd. Ougsechn vom Berglaund
Miebáuch is a Urschtsgmoand an Soizburger Lónd an Póngau (Bezirk Seiger Hóns/Pg.) in Ésterreich mid zirka 1.500 Eihwóner. D' Gmoand liegg an Póngau im Soizburger Lónd unterhoib vam Hóchkinigmassiav. Dia Katastraligmóaner vah Miebáuch sand: Miebáuch (Mühlbach) Schlégéberg (Schlöglberg) Mitterberg (Mitterberg) Schmejz (Schmölz) Ówerwirscht (Oberwirth) Fóigerschte Gmoaner grénzend an's Gmoahgebiet vah Miebáuch óhchi, wóvóh ower netter just zwee iawer d' Stráuss zan daglónger sand; némlich Deahten und Behófen. Da Orscht sejm is schóh a'da prähistoarischen Zeid a Bergbauuart gwéjn. Da Kupferbergbau Mitterberg is vóh da seineng Wiaderéntdéggung 1829 bis as Joer 1977 in Betriab gwéjn. Dés za da Hérstéjung vah da Himméscheim vah Nebra vawénderschte Kupfer is eppermént aus'm Mitterberg kémma.
Dochau is a Grouße Kroasstod in Obabayern noadwestli vo Minga und liegt im gleichnoming Landkroas. Mit 46.705 Eihwohna (2015) is de gresste Stod im Mingara Umland. Dochau liegt 18 Kilometa noadwestli von Minga auf 482 m an der Amper. De Stod liegt an da Nodstein zwischen dem Urstromtal vo da Amper und da Endmoränenlondschaft aus da letzn Eiszeit. Am hechstn is Dachau am Schlossbeag und da diafste Punkt ist bei Prittlbach. Dochau grenzt an a mehrare ondere Gmoana. Im Sidn on Karlsfejd, im Ostn on Oberschleissheim, wos scho zum Landkroas Minga gheat, im Noadostn on Hebazausn, im Noadn on Reamoos und im Westn on Beagkiacha. Dochau liegt in da Zon vom Westwetta, dahea is de Groußwettalog owei so wia in gonz Bayern. Oba im Kloana gseng is in Dochau awoi merat diesig ois woanders, wei im Sidwestn um Dachau friers a Haffa Moos woar, wos ma imma nu merkt. Dazu kimmt, das in Dochau da Föhn a oft durchschlogt, wo ober scho schwoch is. Aussa da Amper fliaßt duach Dochau nu de Würm, da Gremboch, da Weblinga Boch, da Aschaboch und da Müiboch. Vum Dachauer Kanoi, dea friera vom Schleißheima Schloß noch Dachau zua Würm und vom Dachaua Schloß zua
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Schottland (gälisch: Alba, scots: Scotland, lateinisch-keltisch: Caledonia) is a Land im Noadwestn vo Eiropa und a Landestei vom Vaeinigtn Kinireich. Schottland bestähd ausm neadlichn Tei vo da greßtn eiropäischn Insl Großbritannien und mehran Inslgruppm. De Haptstod und zwoatgreßte Stod is Edinburg mit 492.680 Eihwohna, oba de greßte Stod is Glasgow mit 599.650 Eihwohna (2014). Schottland woa bis zum 1. Mai 1707 unobhängig und is nacha mitm Kinireich England varoanigd woan. Oba im Joa 1746 hod da "Bonnie Prince Charlie" Stuart (dea wo eigntli da schottischa Thronfoiga gwesn is) probiat, dass a de Unobhängigkeit vo Schottland zruckgwinnt. Hod a olladings ned gschafft, sondan is am 16. Aprü 1746 bei Culloden vo de Englanda gschlong woarn und dann af Italien gflohn. In de letzdn Joa san Schritte zu mehr Autonomie gmacht wordn. Schottland umfosst s neadliche Drittl vo da Insl Großbritannien. De Flächn betrogt 78.772 km². Es grenzt im Sidn zwischn am Solway Firth im Westn und am Fluss Tweed an da Ostküstn auf 96 km an England. Es teit si in drei geografische Regionen af: de Highlands, de Central Lowlands und de Southern Uplands. Da häxde Beag vo Schottland (und ganz Großbritanniens) is da Ben Nevis bei
S Boarische Obaland, aa Bayerisches Obaland is a Region in Obabayern und umfasst de drei Landkroas Weilheim, Däiz-Woifradshausn und Miaschboch. Urspringle wor mitn Obaland eppa dees Gebiet vom Landkroas Miaschboch gmoant, eascht seit de 1970a Joa de Planungsregion Obaland gibt, hod si da Begriff gwandlt. Im Obaland gibts no vui Brauchtum und Tradizion. So hod fost a jeds Doaf no a eigne Tracht und an Schitznvaein. 1705 hod si in Obaland währendn Spanischn Erbfoigekriag da easchte Widerstand gegn de estareichischn Besatza griaht. Dea boarische Voiksafstand hod in da Sendlinger Mordweihnacht a tragisch End gfundn. Heit lebm im Bayerischen Obaland, auf oana Flächn vo 3.953 km², rund 432.000 Einwohna (Stand 2006). Ba oana 2006 durchgfihrtn Umfrog in gonz Deitschland zua Zfriednheit mitn Wohnort, hods Bayerische Obaland an easchtn Rang belegt. www.region-oberland.bayern.de/Die%20Region/reg17_2.htm Hoamseitn vom Obaland Kraudn Sepp "De Lederhosn" (inoffizieje Obalandla-Hymne)
A Spezl, aa Spezi, is a Mo, mit dem wo a andara Mo befreindet is. Fraun san (in da Regl) koane Spezln und hom koane Spezln. Heit is a Spezl oft a Synonym fia an guadn Bekanntn und ned fia an guadn Freind. Da "spezielle Freind" hod sogor aa no a negative Bedeitung dazua kriagt. Freindalwirtschoft (Vettanwirtschoft, Hawarei) in da Politik nennt ma aa Spezlwirtschoft. "Spezl" is a Kurzform vo "speziella Freind". Hawara
Rechtsanwoit is a Beruafsbezeichnung fia an juristischn Beistand. A Rechtsanwoit hod de Aufgob san Auftroggeba mit rechtsstaatlich Mittln zu seim Recht zu vahejfn. Im Rahma vo da Beratung wiad da Mandant iba de Rechtslag, seine Erfoigschancen, de Meglichkeit vo da Beweissicherung und de ofallandn Kostn informiat. Commons: Lawyers – Sammlung vo Buidl, Videos und Audiodateien
A Gsetz is a Zammafossung vo vabindlichn Rechtsvoaschriftn, de wo in oam festglegten Vafoan vom zuaständign stootlichn Organ, dem Gsetzgeba, erlossn woan is. Vo da Woatbedeitung moant Gsetz wos gsetzt is, wos festglegt is. A Gsetz is oiso im Woatsinn a Festlegung vo Regln. Deshoib ko ma sogn, dass a Gsetzgebungsvafoan a Rechtssetzung is, im Gegnsotz zua Rechtssprechung. Vom Verb 'setzen kimmt a da Begriff Satzung. S Gsetzgebungsvafoan in Demokratien untascheidt se nua a weng. Moastns wead in dena zuaständign Parlamentn a Gsetzesotrog eibrocht (Gsetzesinitiative), dea wo in Fochgremien ausgorbat und dann zua Obstimmung voaglegt wead. A Gsetz wead eascht dann rechtswiaksam, wann a festglegta Vafoansweg eighoidn wiad. De Gsetzgebung is in oam Rechststoot in da Regl da Legislative voabhoidn. De Legislative ko oba de Exekutive ermächtign, untagordnete gsetzlich voaschriften, wia Rechtsvaordnunga und Satzunga, zum erlossn. In manchn Demokratian deaf in bstimmtn Fejn aa s Voik iwa a Gsetz obstimma (Voiksgsetzgebung). Bundesdeitsche Gsetze und Vaordnunga Bundesdeitsche Gsetzestexte vo A-Z Estareichische Gsetze und Vordnunga Schweizerische Gsetze und Vordnunga Wia entstengan Gsetze?
As Polizeirecht gheat zum effendlichm Recht, und do zum Vawoitungsrecht. De Polizei keat zum Stoot und voizoigt de Gsetze, de wo der mocht. Grundsätzle unterscheidet man de Bundes- und Landespolizei, de unterschiedliche Afgobm und Befugniss hamand. Dabei bschdeht die Polizei intern wieda aus vaschiedne Ebnen, de wo hierarschisch afbaut sand. Da oabatn nacha de Polizisten. Im Zendrum schdeht, dass de effentliche Sichaheid afrecht dahoidn werdn ka. Grund dafia is, daß si nua wenig vo de Leid an Regln hoidn, wen se koana drum kimmad, dass eighoidn wern. De Polizei trogt dabei durch ihr Owesenheid aloa dazua bei, dass voi Leid goa nix Rechtswidrigs mehr mocha draun. Aussadem kimmad se d'Polizei drum, wenn do oana glaubt, ea muass randalian. So setzt dann oise dran, dass da Bäse gschnabbt wird. Dabei muas a se, weis wegn im Vorbehoit vom Gsetz net oafach in Recht vo de Biaga eigreifa deaf, auf a Ermächtigungsgrundlag schditzn, in dem Foi aus da Schdrafbrozässordnung. In da Regl schauds oba scha draf, dass er goa net so weit kimmt, und kimmat se um Schdeara schu dann, bevor so a Gefoar in a Katastroph umschlogt. Aktuell schdengand ma voa dea Entwicklung, dass imma mehr Afgobm vo da Polizei durch
De Sozialdemokratische Partei Deutschlands (SPD) is a deitsche Voikspartei und de ejtaste parlamentarisch vatretene Partei vo Deitschland. S schlechte Oschneidn vo da SPD bei da deitschen Bundestogswoi im Hirbst 2009 hod bewirkt, dass se hiatzt in Opposizion is. Vorher wor sie zam mit da CDU und da CSU in oana Großen Koalition auf Bundesebene. In insgsamt ocht Bundesländan an da Regierung beteiligt, in finfen dovo stejt sie an Regierungschef. De SPD is Mitgliedspartei vo der SPE und der Sozialistischen Internationalen (SI). Ihr Vorsitzenda is da Sigmar Gabriel. Die SPD plant fia Milliona Rentna im Joar 2012 und ab Joar 2030 Renten in da Häh von 150 Euro 200 Euro 250 Euro 300 Euro netto (Reglsotzerhächung vo da Bundesregiarung Merkel Jahr 2013 25 Cent pro Dog oda SPD 2 Euro pro Dog). Zruck geht de SPD auf de Zeit vo da Middn vom 19. Joarhundat. Do hod da Ferdinand Lasalle en Oigmoanan Deitschn Orbatavarein grindt. Do draus is nacha de Sozialdemokratische Deitsche Orbatapartei worn, spada nacha de Sozialistische Orbatapartei vo Deitschland. In da Zeid vum Erschdn Wejdkriag hod se nacha de USPD ogspoitn. An de USPD hod se spada da Spartakusbund ogschlossn, wo aa so Leid wia d Rosa Luxemburg und
Da Helmut Dietl is a bekannta Drehbuchautor und Regisseur. Er is am 22. Juno 1944 in Bad Wiessee aufd Wejd kemma. Nach seim Abitur hot a Theatawissnschoft und Kunstgschicht studiat. Im Oschluss hod a donn ois Aufnohmeleidda beim Fernseng goabat und woa Regieassistent bei de Mingara Kammaspui (Münchner Kammerspiele). Da Helmut Dietl wor mehrmois vaheiratet, unta andam aa mit da Barbara Valentin. Vo 1990 bis 1999 wora mit da Veronica Ferres liiert,. De Beziahung mit ihr hod a im Fuim Vom Suchen und Finden der Liebe vaorbat. Bekannt woan is a de meistn Leid duach sei Fernsehserie Monaco Franze mitn Helmut Fischer. 1974: Münchner Geschichten (Fernsehserie, 9 Episodn), Co-Regie Herbert Vesely, Autor: Helmut Dietl 1976: Die Eroberung der Zitadelle, Produzent 1979: Der Durchdreher, Buach: Helmut Dietl 1979: Der ganz normale Wahnsinn (Fernsehserie, 12 Episoden), Buach: Helmut Dietl 1983: Monaco Franze – Der ewige Stenz (Fernsehserie, 10 Episoden), Buach: Helmut Dietl und Patrick Süskind 1986: Kir Royal (Fernsehserie, 6 Episoden), Buach: Helmut Dietl und Patrick Süskind 1992: Schtonk!, Buach: Helmut Dietl und Ulrich Limmer 1997: Rossini – oder die mörderische Frage, wer mit wem schlief, Buch: Helmut Dietl und Patrick Süskind 1999: Late Show, Buach: Helmut Dietl und Christoph Müller 2005:
De New York City oda Stod New York is mit mehr wia ocht Milliona Einwohna de bevejkarungsreichste Stod vo de USA, de Vaoanigtn Stootn. Ums vom gleichnaming Bundsstoot New York z unterschein, zu dem wo s gheat, werds em Stod New York (Stod Nei York) oda New York City (Obkiazung NYC) gnennt. Ihr Gbiet umfasst de fimf Boroughs gnennte Stodbeziak Manhattan, Bronx, Brooklyn, Queens und Staten Island. De han in weitane Stodtein gliedat. De Metropolregion New York mit 18,7 Milliona Einwohna is ana vo de bedeitendstn Wirtschaftsraim und Handlsplätz vo da Wejd, Sitz vo vui intanationale Konzerne und Organisationa (so a vo da UNO) und wichtiga Hafn an da Ostküstn vo da USA. D'Stod gniasst mit ihra großn Ozoi voi Sengswiadigkeitn, de 500 Galerien, etwa 200 Museen, mehr als 150 Theatan und mehr als 18.000 Restaurants Wejdruaf in de Bereiche Kunst und Kultur. Da Spitznom vo New York City is Big Apple. 67 = Vertrau New York City liegt im Noadostn vo da USA, im Siidostn vom Stoot New York, ebba aufm hoim Weg zwischn Washington und Boston. De Log on da Mündung vom Hudson River, on am Natuahofn am Atlantik, hod dazua beitrong, dass de Stod a wichtigs Hondlszentrum
Da Kuckuck (Cuculus canorus) is a recht a unauffälliger grauer Vogl. Da markante "ku-kuck"-Ruaf vom männlichn Kuckuck, daher aa sei Nam, is ober alle Kinder bekannt. Bsonders im Mai is sei Ruaf oft und weithin heabor. A ondane Eigenart vom Kuckuck is, dass a neda sejba seine Jungen ausbriat, sondern seine Oa in fremde Nester legt. Wenn des kloa Kuckuck-Vegal dann gschlupft is, duats de ondan Oa oder kloane Vegal ausm Nest außiwerfa. Es wird dann vo seine Pflegeeltern aufzogn. An Winta verbringt da Kuckuck in Afrika. Da Kuckuck is im Vergleich zu ondre Vegl recht grouß. Bis zu 34 Zentimeta hoach wird a. Es gibt aa a bor Kinderliader über eam: Der Kuckuck und der Esel Auf einem Baum ein Kuckuck saß
Da Hans Spitzner (* 26. Novemba 1943 in Berchtesgaden) is a deitscher Politika (CSU). Nou seim Abitur 1962 hot da Spitzner Volkswirtschaftslehr und Politikwissenschaften an da Universität Minga studiert und hot danouch in da Zentrale vo da Hypo-Bank Minga als freiberuflicher Wirtschaftsberater gorbat. Da Spitzner is seit 1967 in da CSU Mitglied und is 1974 as easchte mal in' Bayerischen Landtag gewöhlt worn. Er vertritt dou in Stimmkreis 303 Neimoak in da Oberpfalz. Vo 1987 bis 1988 und wieda vo 1990 bis 1993 wor er stellvertretender Vorsitzenda vo da CSU-Landtagsfraktion. In dene zwoa Joa dazwischen wor da Spitzner als Staatssekretär im Bayerischen Staatsministerium für Landesentwicklung und Umweltfragen zum easchtn Mal in die Bayerische Staatsregierung groufa worn. 1993 is da Spitzner dann vom Stoiber Edmund zum Staatssekretär im Bayerischen Staatsministerium für Wirtschaft, Vakea und Technologie berufen worn. Des Amt hot er nu bis 2003 ghabt, bis er dann zum Staatssekretär ins Bayerische Staatsministerium für Wirtschaft, Infrastruktur, Vakea und Technologie gwechselt is. Seit 1995 is da Spitzner außerdem da Bezirksvorsitzende vo da CSU Oberpfalz. Da Hans Spitzner ist verheirat, hot o Dochda und wohnt in Baschberch.
Unta da frian Neizeid vasteht ma in Eiropa im Oigmoana de Zeid zwischn 1400 und 1800 noch Kristus. Fian Ofang mocht ma do foigende Eaeigniss faantwolich: De Renaissance (boarisch: Wiedagebuat) bricht o; ab 1400. Da Buachdrugg werd afundn (1444). Byzanz werd von de Tiakn eignumma (1453). Da Columbus endeckt Amerika (1492). Wos is in dera Zeit ois bassiat: De Reformation bricht aus und fiad zum Dreissgjaarign Kriag (1618 - 1648). Midm Gejd wead de Wirtschaft mea und mea okurbet. De Wissenschoft wead wiada bedeitnda ois wiad Religion. 1688/89 findt in England de easchde Revolution (Glorious Revolution) stood, wos an Kini umbringa. Es buidn se de Nationalstoodn. Ois End vun da frian Neizeit nimmt ma foigende Aeigniss ois Ausgangspunkt: De Dompfmaschin werd afundn (1765). De Unabhängikeit vu de englischen Kolonien in Noadamerika (1776). De Franzesische Revolution (1789). Duachn Napoleon wead des Heilige Remische Reich Deitscha Nation afgläst. In dera Zeit wondelt se des oide Eiropa mit seine vuin kloana Fiaschtntima hi zu de moderna Nationalstoodn. Da mo nia bei da Gschicht oa Oaigniss ois Wendepunkt setzn koa, is des beim Üwagong fum Middloita zua Neizeit a so. S'kimmt imma drauf o, weiche Zeit ma an weichn Oat auf da Woid bedracht.
Zuaweziaga oda Zuawezaara san optische Geräte, de wo oam Sachan, de weid weg han, näha herziagn. Da Photograph nimmt a Teleobjektiv dafia, da Jaga an Gucka, de oidn Seefoahra a Fernrohr und de Sterngucka a Teleskop. Olle Objektive, wo de Brennweitn länga is ois d Normalbrennweidn (schaug bei Photographie), han Zuawaziaga. A Fernrohr bzw. a Teleskop hod vorn a Objektiv (des ko a a Objektiv vo am Photoapparat sei) und hint a Okular zum neischaung. Do steht s Buidl dann aufm Kopf, aussa s gibt weidane Bauteile, de as Buidl wiada aufrichtn. Bei de Fachleit hoassn de Zuaweziaga, wo de Vagrässerung duach de Brechung vom Licht an de Luft-Glas-Iabageng vo Linsn dasteht Refraktor. A wenn des weidan andane optische Bauteile vawendt wern, z. B. spiaglnde Prismen zum Aufrichtn vom Buidl, bleims Refraktorn. Wenn d Vagrässerung vo am gwölbtn Spiagl kummt, nennt ma des a Spiaglteleskop oda an Reflektor. De hom trotzdem a Linsn eibaut, vor oim fias Okular. Große Spiagl san oafacha und billiga z baun ois wia große Linsn; Probleme mit Farbrända an de Kantn vom Motiv hand ned so groß. Bei de Gucka (Fernglasl) baut ma zwoa Fernrohr nebanand, nacha ko ma mit zwoa Aung gleizeiti schaung. Fernglasl
Kroaburg am Inn is a Marktgmoa im Regierungsbezirk oberbayarischn Landkroas Muihdorf am Inn und is Sitz vo de Vawoitungsgmoaschaft Kroaburg am Inn. Do drin san umfasst de Gmoa z´Jettenbach, de Gmoa Tafkircha und da Markt soiba ois solchs. Kroaburg liegt sidli vom Inn dant neba Woidkroaburg, obwoi Kroaburg und Woidkroaburg rein gar nix mitanand zum doa ham. De Gmoa Kroaburg am Inn hod 54 Ortstei: Es gibt de Gemarkunga Guttenburg, Kraiburg am Inn und Maximilian. Woidkroaburg Oberneukirchen Taufkirchen Jettenbach Vo 1100 bis nachad 1259 war aufm Schloßberg om die Burg vom Kroaburger Grafen bis dann Kroaburg zu de Wittelsbacher kumma is und da Markt 1265 as Marktrecht kriagt hod. Deswegn hoast a ja Markt. Kroaburg war bis 1800 Pflegamt und hod zum Rentamt Burghausen vom Kurfürstentum Bayern gheat, aber mit eigenem Marktgricht und magistratischen Eigenrechten. Eascht 1818 is Kroaburg bei der Verwaltungsreform des worn wos etz is. Am 1. Mai 1876 hod Kroaburg an eigenen Bahnhof kriagt, blos hams de weit weg vo Kroaburg auf d´andere Innseitn an Berg aufe baut und is heit no fast 3 Kilometer vo Kroaburg soiba weg. Während nacha dem Zwoatn Wödkriag hams uns um den Bahnhof rum a Rüstungsewerk mit Zwangsarbata baut aus dem
Ois an Witz vastäht ma a boa Sätz oda a kuaze Gschicht, wous am End zu ana Pointn kimmt, bei der de meistn Leid lacha miassn. Es gibt vui Oatn vo Witz, hängt oiwai mit da Gegnd zamm, wo da Witz heakummt. G. Gabriel: Witz, in: Historisches Wörterbuch der Philosophie Laugh Lab Studie Erzählstile von mündlichen Witzen (Uni Konstanz)
Des Internetz oda kuaz Netz, aa Internet, is a wejdweits Netzweak aus vui vaschiedanan Rechnanetzweakn, iwa de wo Datn austauscht wean kena. S Internetz eameglicht aa de Nutzung vo vaschiedanan Internetzdeanstn wia E-Post, Telnet, Usenet, FTP-Dateiiwatrogung, WWW und in letzta Zeit vasteakt aa Telefonie, Radio und Feanseng. Jeda Rechna mit Internetzoschluss is praktisch wejdweit mit jedn ondan Rechna im Netz vabundn. "Internet" kimmt ausm Englischn und is a Obkiazung vo interconnected network, des wo weatli ebba "zwischnvabundans Netz" bedeitn duat. Des hod en Grund, dass des Internetz a Zammaschluss vo an Haffa Teinetzweakn is. Des Internetz is 1969 in da USA entstandn. Es wor uaspringle a Projekt vo da Defense Advanced Research Project Agency (ARPA) vom US-amerikanischn Vateidigungsministerium. Des dezentral strukturiate Netz ois Ausgongsbasis hod ARPANET ghoassn. Dea Tei vom Internetz, wo "World Wide Web (www)" gnennt wead is im CERN in da Schweiz 1989 vom Tim Berners-Lee entwicklt worn. S Internetz bsteht aus vaschiedanen Netzweakn, de wo zammagschoit wean. Des san beispuisweis: Providernetzweak: olle Rechna vo de Kundn vo am Provida Firmennetzweak (Intranet): s Netzweak vo de Rechna vo oana Firma Universitäts- und Forschungsnetzweak De Adressiarung wead im Internetz duachs Internetzprotokoll (IP) eameglicht, des wo duach an offanen Standard